OBRTNIČKA ŠKOLA BJELOVAR

DR. ANTE STARČEVIĆA 24, 43000 BJELOVAR

KLASA: 112-01/23-03/3

URBROJ: 2103-95-01-23-1

Bjelovar, 01.08.2023.

Sukladno članku 107. Zakona o odgoju i obrazovanju u osnovnoj i srednjoj školi ( „Narodne Novine“ br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/2017., 68/18., 98/19., 64/20, 151/22.), članka 7. Pravilnika o pomoćnicima u nastavi i stručno komunikacijskim posrednicima („Narodne Novine“ broj [102/18](https://www.zakon.hr/cms.htm?id=35381), [59/19](https://www.zakon.hr/cms.htm?id=39651), [22/20](https://www.zakon.hr/cms.htm?id=43391).) i Pravilnika o načinu i postupku zapošljavanja u Obrtničkoj školi Bjelovar, Obrtnička škola Bjelovar, Dr. Ante Starčevića 24, Bjelovar, koju zastupa ravnatelj Branko Cvetković, dana 01.08.2023. godine raspisuje

**N A T J E Č A J**

za radna mjesta

1. POMOĆNIK/ICA U NASTAVI – na određeno vrijeme do kraja nastavne godine 2023./2024., nepuno radno vrijeme - 18 sati tjedno, jedan izvršitelj/ica
2. POMOĆNIK/ICA U NASTAVI – na određeno vrijeme do kraja nastavne godine 2023./2024., nepuno radno vrijeme – 19 sat tjedno, jedan izvršitelj/ica

Mjesto rada: Obrtnička škola Bjelovar, Dr. Ante Starčevića 24, 43000 Bjelovar

Vrsta ugovora: ugovor o radu na **određeno** radno vrijeme **za nastavnu godinu 2023./2024.**

Prijevoz: Djelomično.

Uvjeti: Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školskoj ustanovi mora ispunjavati i posebne uvjete za zasnivanje radnog odnosa u skladu s člancima 105. i 106. Zakona o odgoju i obrazovanju u osnovnoj i srednjoj školi.

Opis poslova: Osnovna zadaća pomoćnika/ice u nastavi je pružanje neposredne potpore učeniku tijekom odgojno-obrazovnoga procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima, a sve prema izrađenome programu rada prema utvrđenim funkcionalnim sposobnostima i potrebama svakoga pojedinog učenika te uputama nastavnika, stručnih suradnika škole, odnosno stručnoga tima.

Uz vlastoručno potpisanu zamolbu kandidati moraju priložiti:

- životopis,

- dokaz o razini i vrsti obrazovanja (minimalno četverogodišnje srednjoškolsko obrazovanje),

- dokaz o državljanstvu,

- potvrdu ili elektronički zapis o radnom stažu Hrvatskog zavoda za mirovinsko osiguranje izdano u vrijeme trajanja natječaja,

- uvjerenje nadležnog suda izdano u vrijeme trajanja natječaja da u trenutku podnošenja prijave na natječaj protiv osobe nije pokrenut i da se ne vodi kazneni postupak glede zapreke za zasnivanje radnog odnosa u školskoj ustanovi prema članku 106. Zakona o odgoju i obrazovanju u osnovnoj i srednjoj školi,

Osoba koja se poziva na pravo prednosti pri zapošljavanju sukladno:

članku 102. Zakona o hrvatskim braniteljima iz Domovinskog rata i članovima njihovih obitelji („Narodne Novine“, br. 121/17., 98/19. i 84/21.),

članku 48. stavku 1.-3. Zakona o civilnim stradalnicima iz Domovinskog rata („Narodne novine“, br: 84/21),

članku 48.f Zakona o zaštiti vojnih i civilnih invalida rata („Narodne Novine, br. 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) i

članku 9. Zakona o profesionalnoj rehabilitaciji i zapošljavanju osoba s invaliditetom („Narodne Novine“, br. 157/13., 152/14., 39/18. i 32/20. ),

dužna je u prijavi na javni natječaj pozvati se na to pravo i uz prijavu priložiti propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (čl. 103.st1.Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti sve potrebne dokaze o ispunjavanju uvjeta za ostvarivanje prava prednosti pri zapošljavanju (čl. 49.st1.Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

S pomoćnikom/icom u nastavi, školska ustanova sklopit će pisani ugovor o radu u kojem će biti utvrđeni poslovi, trajanje, zaduženje te ostala međusobna prava, obveze i odgovornosti ugovornih strana.

Prije sklapanja ugovora o radu odabrani kandidat/kinja dužan/na je položiti edukaciju za pomoćnika u nastavi u trajanju od 20 sati ukoliko potvrdu o edukaciji nema.

Priložene isprave dostavljaju se u neovjerenom presliku.

Izabrani kandidat/kinja dužni su prije sklapanja ugovora o radu dostaviti original dokumentaciju kao i original uvjerenje nadležnog suda da protiv osobe nije pokrenut i da se ne vodi kazneni postupak izdano za vrijeme trajanja natječaja.

Zaprimljenu dokumentaciju ne vraćamo kandidatima.

Rok za podnošenje prijava je 8 dana od dana objave.

Nepravodobne i nepotpune prijave neće se razmatrati. Urednom prijavom smatra se prijava koja sadrži sve podatke i priloge navedene u natječaju.

Na natječaj se mogu javiti osobe oba spola.

O rezultatima natječaja kandidati će biti obaviješteni u zakonskom roku putem web stranice škole.

Prijave dostaviti neposredno ili poštom na adresu škole: Obrtnička škola Bjelovar, Dr. Ante Starčevića 24, 43000 Bjelovar, u zatvorenoj omotnici uz naznaku „zamolba za radno mjesto POMOĆNIK U NASTAVI“

Ovaj natječaj objavljen je na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama Obrtničke škole Bjelovar.

**Natječaj će biti objavljen 02.08.2023. godine i biti će otvoren do 10.08.2023. godine.**

Sukladno važećim propisima o zaštiti osobnih podataka kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama u svrhu provođenja natječajnog postupka.

Ravnatelj:

Branko Cvetković, dipl. ing. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_